મિથુન : તા. 29 સાંજ સુધી બીજાના કારણે આપ ચિંતિત રહેશો. આપના અથાગ પરિશ્રમ કરવા છતાય ધાર્યું પરિણામ નહીં મળી શકે. તા. 29 સાંજ પછી રાહત અનુભવશો. તા. 30અને 31 દરમિયાન કોઈ ઈન્ટરવ્યું આપેલો હોય તો સકારાત્મક પ્રત્યુતર મળશે. કોઈ માંગલિક કાર્યનું આયોજન કરશો. ધાર્મિક સંસ્થાઓના કાર્યોમાં પણ આપને રુચિ વધશે. સંતાનની સગાઇ કે પછી વિવાહની વાત આગળ વધી શકે છે. આપના સાસરીપક્ષમાં આયોજિત કાર્યક્રમમાં સહભાગી થશો. આપ પોતાની વાત બીજાને સારી રીતે મનાવી શકશો. પિતા સાથે સંબંધોમાં સુધારો આવે. પિતાની તબીયતની વિશેષ કાળજી રાખવી. પિતા તરફથી આર્થિક મદદ મળવાના યોગો છે. તા. 1, 2 અને તા. 3 બપોર સુધી લોકપ્રિયતાની બાબતમાં આપ સૌથી આગળ રહેશો. આ સમય પ્રસન્નતા ભર્યો જણાઈ રહ્યો છે. આપના હાથે કોઈ સારું કાર્ય થશે. જરૂરિયાતમંદોને મદદ કરવા માટે પણ તમે આગળ આવશો. ઘર માટે કોઈ નવી વસ્તુની ખરીદી થતા મન પ્રફુલ્લિત રહેશે. નોકરીમાં પ્રમોશનના યોગો બને છે. ધંધામાં સારી પ્રગતિ થાય. સરકારી કામકાજમાં સફળતા મળે. તા. 3ના રોજ મધ્યાહનથી તા. 4ની સાંજ સુધી પરિવારોમાં ખાસ કરીને વડીલો સાથે નીકટતા રહેશે અને કામકાજમાં તમે તેમની પાસેથી ઉત્તમ માર્ગદર્શન અને સહકાર મેળવી શકશો. કારકિર્દીને આગળ વધારવા માટે કરેલા અથાગ પ્રયત્નમાં ધાર્યું પરિણામ મેળવશો.